Държавен вестник, бр. 10, 2015 г., стр. 5

БРОЙ  10	
Д Ъ Р Ж А В Е Н  В Е С Т Н И К 	
СТР.  5  
Чл. 2. (1) При функциониране на системата 
се прилагат Регламент (ЕС) № 16/2011 на Ко-
мисията от 10 януари 2011 г. за установяване 
на мерки за прилагане за системата за бързо 
предупреждение за храни и фуражи (ОВ, L 6, 
11.01.2011 г.), наричан по-нататък „Регламент 
(ЕС) № 16/2011“, и Регламент (ЕО) № 178/2002 
на Европейския парламент и на Съвета от  
28 януари 2002 г. за установяване на общите 
принципи и изисквания на законодателството в 
областта на храните, за създаване на Европейски 
орган за безопасност на храните и за определяне 
на процедури относно безопасността на храни-
те (ОВ, L 31, 1.02.2002 г.), наричан по-нататък 
„Регламент (ЕО) № 178/2002“.
(2) Системата работи:
1. с уеббазирана система за бързо преду-
преждение за храни и фуражи, наречена iRASFF 
(Internet based Rapid Alert System for Food and 
Feed), и интегрираната компютризирана ветери-
нарна система, наречена TRACES (Trade Control 
and Expert System), на Европейската комисия;
2. с образци на нотификации на Европейска-
та комисия в извънредни случаи само когато 
системата по т. 1 не функционира или когато 
първоначалните нотификации са изпратени по 
електронна поща от Европейската комисия на 
националното звено за контакт на Република 
България;
3. в обхват, който включва:
а) преки и косвени рискове за здравето на 
човека, свързани с храни;
б) материали и предмети, предназначени за 
контакт с храни;
в) случаи на сериозен риск за здравето на 
животните;
г) рискове, свързани с фуражи.
Чл. 3. (1) За ефективна работа на система-
та в Република България се създават звена за 
контакт, чрез които системата функционира. 
(2) Звената за контакт по системата са: 
1. национално звено за контакт на Република 
България в Министерството на земеделието и 
храните;
2. звено за контакт в Министерството на 
здравеопазването;
3. звено за контакт в Българската агенция 
по безопасност на храните.
(3) В специализираната администрация на 
Министерството на земеделието и храните 
функционира национално звено за контакт на 
Република България, което поддържа системата, 
координира работата с Европейската комисия и 
подпомага министъра на земеделието и храните 
при провеждането и прилагането на политиката 
в обхвата на работа със системата.
(4) Към националното звено за контакт 
функционира звено за контакт по системата в 
Българската агенция по безопасност на храните.
(5) Звеното за контакт по системата, функ-
циониращо в Министерството на здравеопаз-
ването, подпомага дейността на националното 
звено за контакт.
(6) Броят и поименният състав на експертите 
в звено за контакт по системата се определят 
от ръководителя на съответното ведомство.
(7) Министърът на земеделието и храните, 
министърът на здравеопазването и изпълни-
телният директор на Българската агенция по 
безопасност на храните:
1. осигуряват финансов ресурс за оборудване 
и за допълнително възнаграждение по смисъла 
на чл. 67, ал. 7 от Закона за държавния служител 
за гарантиране функционирането на системата, 
създават условия и организация за бърз обмен 
на информация в системата;
2. осигуряват длъжностно лице, което да 
е на разположение двадесет и четири часа 
в денонощието, 7 дни в седмицата, както и 
24-часов достъп в денонощието на служителите 
до работните им места.
Чл. 4. Министърът на земеделието и храните:
1. определя със заповед числения и поимен-
ния състав на националното звено за контакт, 
което координира директно или чрез определен 
от него ресорен заместник-министър в обхвата 
на работа със системата, както и в случаите 
на кризи с храни и/или фуражи;
2. утвърждава правила за работа на нацио-
налното звено за контакт;
3. по предложение на националното звено за 
контакт ежегодно утвърждава план за обучение 
и извършване на одит на звеното за контакт в 
Българската агенция по безопасност на храните. 
Чл. 5. Министърът на здравеопазването 
и изпълнителният директор на Българската 
агенция по безопасност на храните:
1. определят със заповед числения и пои-
менния състав на звеното за контакт, което 
координират в обхвата на работа със системата;
2. утвърждават правила за работа на ръко-
воденото от тях звено за контакт.
Чл. 6. Министърът на земеделието и храните 
и министърът на здравеопазването възлагат 
изготвянето на оценка на риска, научно стано-
вище или анализ по нотификация, когато тази 
нотификация показва пряк риск за здравето на 
човека и/или животните.
Раздел ІІ
Функции на звената за контакт по системата  
в Република България
Чл. 7. (1) Националното звено за контакт:
1. създава механизъм за уведомяване и 
информиране на министъра на земеделието и 
храните, ресорния заместник-министър и други 
компетентни органи за всяка нотификация, в 
която Република България е засегната страна;
2. оказва методическа помощ, координира 
и подпомага работата на звената за контакт 
по системата и граничните инспекционни пун-
ктове (звена за контакт по система TRACES) 
в Република България;
3. гарантира функционирането и непре-
къснатия обмен на информация по системата 
съгласно чл. 2 на Регламент (ЕС) № 16/2011